Han var sønn av sogneprest Jacob Rhodius i Kemberg og nevø av matematikeren og astronomen Ambrosius Rhode (Rhodius). I 1629 ble han magister fra Universitetet i Wittenberg, hvor han særlig studerte naturvitenskap, og senere underviste han en tid som adjunkt ved Universitetet i Königsberg. I 1635 kom han til København, der han skrev en avhandling om skjørbuk og om stjernenes innflytelse på menneskekroppen. På grunn av pengemangel fikk han aldri anledning til å ta doktorgraden.